section_heading: Vojna karijera
paragraph_text: Hugo von Pohl rođen je 25. kolovoza 1855. u Breslauu. Pohl je kao kadet u mornaricu stupio 1872. godine. Služio je u raznim mornaričkim jedinicama kao i u ministarstvu mornarice, te se istaknuo prilikom međunarodne intervencije u Kini 1900. godine. Te godine unaprijeđen je u čin kapetana, da bi 1906. godine bio promaknut u čin kontraadmirala. U siječnju 1913. promaknut je u čin viceadmirala, da bi u travnju te iste godine postao načelnikom Admiraliteta. Te iste godine od cara Vilima II. dobiva i plemićku titulu.